section_heading: Pentiti - doušnici
paragraph_text: Tijekom 1979. nastavlja se s terorom Crvenih brigada i talijanska vlada obećava "brigadirima" koji surađuju s policijom da će dobiti blaže kazne. Ovi doušnici su nazvani pentiti, "pokajnici". U veljači 1980., policija je u Torinu uhitila Patrizia Pecia, jednog od vođa Crvenih brigada, koji postaje značajan doušnik.<ref> U ožujku su ubijena trojica visoko rangiranih sudaca, i Peci daje policiji informacije o skrovištima i velikim zalihama oružja. Te informacije su rezultirale uhićenjima desetina vodećih "brigadira". Crvene brigade se svete ubijajući Enrica Galvaligia, jednog od glavnih suradnika generala Dalla Chiese u borbi protiv terorizma. Kada je u travnju 1981. uhićen Mario Moretti., koji je organizirao otmicu Alda Mora, Crvene brigade nastavljaju s terorističkim djelatnostima. Tijekom proljeća 1981., otete su četiri osobe. Jedna od njih je bio Roberto Peci, brat doušnika Patrizia Pecia. Članovi brigada su ga mučili i to sve snimali, prije nego što su ga ustrijelili.